paragraph_text: Hrvatska gospodarska komora 2006. godine u sklopu prvobitne akcije "Kupujmo hrvatsko" pokrenula je kampanju "Budimo kroativni - proizvodimo i kupujmo kvalitetno". Cilj akcije bio je utjecati na svijest građana o važnosti proizvodnje i kupovine hrvatskih proizvoda. Osim uspjeha same akcije, hrvatski vokabular dobio je i par novih termina, kroativno, kroativ i kroativnost. Svi ti termini nastali su kao izvedenice engleskog naziva akcija<ref> što bi u doslovnom prijevodu značilo "Budimo kroativni". Osnovni termin "CROative" nastao je jednostavnom igrom riječi. Spojivši riječi kreativnost i Hrvatska (eng. Croatia, njem. Kroatien) utemeljen je novi hrvatski termin "kroativnost", odnosno "CROativ" na engleskom jeziku. Cilj ovog maštovitog termina bio je predstavljanje hrvatske kvalitete i hrvatske kreativnosti. Riječ kroativno bila je čak prijavljena na natječaj za nagradu "Dr. Ivan Šreter" za najbolju novu hrvatsku riječ, kroativno bi značilo hrvatsko i kreativno.